מספר פנימי: 2217179

הכנסת העשרים וחמש

**יוזמים: חברי הכנסת** **ארז מלול**
 **משה פסל**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פ/4541/25

 **הצעת חוק נציב תלונות הציבור על רבנים, התשפ"ד–2024**

|  |  |  |
| --- | --- | --- |
| הגדרות | 1. | בחוק זה – |
|  |  | "השר" – השר לשירותי דת. |
| נציב תלונות הציבור על רבנים | 2. | (א) השר, בהסכמת הרבנים הראשיים ובאישור מועצת הרבנות הראשית לישראל, ימנה נציב לתלונות הציבור על רבנים (להלן – הנציב), שיברר, בהתאם להוראות חוק זה, תלונות ציבור על התנהגות רבני עיר, רבני יישוב, רבנים אזוריים ורבני שכונות במסגרת מילוי תפקידם. |
|  |  | (ב) לא יתמנה לנציב אלא מי שכשיר לכהן כרב עיר. |
|  |  | (ג)  | (1) כל אדם הרואה עצמו נפגע בשל התנהגותו של רב במסגרת מילוי תפקידו כרב, או מי שאותו אדם הסמיך לכך, רשאי להגיש תלונה לנציב. |
|  |  |  | (2) השר או נשיא מועצת הרבנות הראשית, רשאי לבקש מהנציב לברר עניין הנוגע להתנהגותו של רב במסגרת מילוי תפקידו כרב. |
|  |  | (ד) מצא הנציב שהתלונה הייתה מוצדקת יודיע על כך למתלונן, לרב הנילון, לשר ולנשיא מועצת הרבנות הראשית, לפי העניין, בצירוף החלטתו; בהודעה כאמור רשאי הנציב לפרט את תמצית ממצאיו, כולם או חלקם, ואם העלה הבירור כי קיים ליקוי, רשאי הוא להצביע על הצורך בתיקונו ועל הדרך הראויה לכך. |
|  |  | (ה) התקבלה הודעה על צורך בתיקון ליקוי כאמור בסעיף קטן (ד) יודיע הרב הנילון לנציב על הצעדים שננקטו לתיקון הליקוי; לא התקבלה הודעה בתוך זמן סביר או שההודעה איננה מניחה את דעתו של הנציב, רשאי הוא להביא את העניין לפני השר ונשיא מועצת הרבנות הראשית. |
|  |  | (ו) מצא הנציב שהתלונה לא הייתה מוצדקת, יודיע על כך בכתב למתלונן, לשר ולנשיא מועצת הרבנות, ורשאי הנציב לפרט להם את תמצית ממצאיו. |
|  |  | (ז) העלה בירור התלונה חשש למעשה פלילי, יביא הנציב את העניין לידיעת היועץ המשפטי לממשלה, וכן לידיעת השר ונשיא מועצת הרבנות הראשית; העלה בירור התלונה חשש לעבירה משמעתית יביא הנציב את העניין לידיעת השר ונשיא מועצת הרבנות הראשית ורשאי הוא להמליץ לשר או לרבנים הראשיים על הגשת קובלנה לבית הדין המשמעתי לרבנים. |
|  |  | (ח) הנציב לא יברר תלונה על מעשה שמתנהל בשלו חקירת משטרה או הליך פלילי או משמעתי כנגד רב, ואם החל בבירור התלונה רשאי הוא להפסיק את בירורה. |
|  |  | (ט) הנציב רשאי שלא לברר תלונה שהיא קנטרנית או טורדנית על פניה או עוסקת בזוטי דברים. |
|  |  | (י) | (1) הנציב רשאי, אם מצא לנכון לעשות כן בעקבות ממצאיו, להמליץ למועצת הרבנות הראשית, לסיים את כהונתו של רב, וזו תדון בהמלצה לאחר שאפשרה לרב להשמיע את עמדתו בתוך 60 ימים; החליטה מועצת הרבנות הראשית שלא לקבל את המלצת הנציב, תנמק את החלטתה. |
|  |  |  | (2) החלטה על סיום כהונתו של רב כאמור בפסקה (1), תתקבל על ידי מועצת הרבנות הראשית ברוב של שני שלישים מחבריה. |
|  |  |  | (3) חבר מועצת הרבנות הראשית לא ישתתף בהליך כאמור בסעיף קטן זה, לגבי רב שהוא קרוב משפחתו. |
|  |  | (יא) מועצת הרבנות הראשית רשאית, ברוב של שני שלישים מחבריה, מיוזמתה או לפי הצעת הרבנים הראשיים לישראל או השר, להעביר את הנציב מכהונתו בהתאם להוראות סעיף 8 לחוק נציב תלונות הציבור על שופטים, התשס"ב–2002[[1]](#footnote-2) (להלן – חוק נציב תלונות הציבור על שופטים), בשינויים המחויבים. |
|  |  | (יב) הנציב רשאי להמליץ על הפסקת כהונתו של רב יישוב בשל אי התאמה למאפייני היישוב או בשל תפקוד לקוי של רב היישוב, והכל בהתאם לכללים שיקבע השר לעניין זה ועל פי המנגנון שייקבע בהם. |
|  |  | (יג) בעניינים שלא נקבעו בסעיף זה, יחולו על הנציב, על עבודתו, על סמכויותיו, על משך כהונתו ועל תנאי כהונתו הוראות חוק נציב תלונות הציבור על שופטים, בשינויים המחויבים ובשינויים אלה: |
|  |  |  | (1) הוראות סעיפים 1, 3 עד 9, 17(3) עד (5), 18(ב) ו-22(ו) – לא יחולו לעניין הנציב; |
|  |  |  | (2) בסעיף 2 לחוק, הסיפה, החל במילים "לרבות בדרך" – לא תיקרא; |
|  |  |  | (3) בסעיף 10 לחוק, במקום "לשופט" יקראו "לרב עיר, לרב יישוב, לרב אזורי או לרב שכונה"; |
|  |  |  | (4) בסעיף 19 לחוק – |
|  |  |  |  | (1) בסעיף קטן (א), הסיפה, החל במילים "כשופט, לרבות" – לא תיקרא; |
|  |  |  |  | (2) בסעיף קטן (ד), במקום "לשופט הנילון, לנשיא, לשר, למנהל ולנשיא בית המשפט שבו מכהן אותו שופט" יקראו "לרב הנילון, לנשיא מועצת הרבנות הראשית ולשר לשירותי דת"; |
|  |  |  | (5) בסעיף 29, במקום "משרד המשפטים" יקראו "המשרד לשירותי דת"; |
|  |  |  | (6) בכל מקום, הסמכויות הנתונות לשר המשפטים ולנשיא בית המשפט העליון, יהיו נתונות לשר לשירותי דת ולנשיא מועצת הרבנות הראשית, בהתאמה. |

דברי הסבר

חוק זה מסמיך את השר לשירותי דת למנות בהסכמת הרבנים הראשיים ובאישור מועצת הרבנות הראשית, נציב תלונות הציבור על רבנים, וזאת לצורך שיפור וייעול השירות לצרכני שירותי הדת. כמו כן, החוק מגדיר את הסמכויות השונות הנתונות לנציב במסגרת תפקידו.

--------------------------------

הוגשה ליו"ר הכנסת והסגנים

והונחה על שולחן הכנסת ביום

כ"ד באדר ב' התשפ"ד (03.04.2024)

1. ס"ח התשס"ב, עמ' 590. [↑](#footnote-ref-2)